देश के लिए इससे ज्यादा विडंबना की बात नहीं हो सकती कि देश विरोधी नारे लगाने वालों के खिलाफ कार्रवाई करते हुए जब दिल्ली पुलिस ने जेएनयू छात्र संघ के अध्यक्ष कन्हैया कुमार को गिरफ्तार किया तो देश के कुछ नेता-बुद्धिजीवी और समाजसेवी विपक्ष में खड़े हो गए। अपना छद्मराजनीतिक हित साधने के लिए ये तथाकथित बुद्धिजीवी राष्ट्र की एकता-अखंडता और अस्मिता को ताक पर रखने को उतारू हो गए। जबकि वक्त ऐसा था कि इस राष्ट्रद्रोह के खिलाफ सभी देशवासी एक सुर में राष्ट्र विरोधी गतिविधियों की निंदा करते हुए इसमें शामिल लोगों के खिलाफ कड़ी कार्रवाई की मांग करते हुए राष्ट्रद्रोही तत्वों को कड़ा संदेश देते। फिलहाल स्थिति इससे बिल्कुल उलट है।